**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**A Telki Község Önkormányzat és Intézményei munkavállalóinak, valamint a polgármester**

**cafetéria juttatásának megállapítása**

**A napirendet tárgyaló ülés dátuma: 2020.02.24.**

**A napirendet tárgyaló ülés: Pénzügyi bizottság, Képviselő-testület**

**Az előterjesztést készítette: jegyző**

**Előterjesztő: Polgármester**

**A napirendet tárgyaló ülés típusa**: **nyílt** / zárt

**A napirendet tárgyaló ülés típusa**: **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja**: **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

A közszolgálati tisztviselőkről szóló 2011. évi CXCIX. törvény (továbbiakban: Kttv.) 151. §

**3.Költségkihatások és egyéb szükséges feltételeket, illetve megteremtésük javasolt forrásai:**

- 2020.évi költségvetési rendeletben biztosított költségvetési források

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény (továbbiakban: Kttv.) 151. §-a alapján cafetéria juttatásban kell részesíteni a főállású polgármestert. A polgármester esetében a hivatali szervezet vezetőjén a munkáltatói jogkört gyakorló képviselő - testület.

A képviselő-testületnek a polgármester cafetéria-juttatásának éves keretösszegéről egyedi határozattal kell dönteni.

A cafetéria-juttatás éves összege a Kttv. 151. § -ában foglaltak alapján nem lehet alacsonyabb az illetményalap ötszörösét, és nem haladhatja meg Magyarország 2020. évi központi költségvetéséről szóló 2019. évi LXXI. törvény. 58. § (4) bekezdésében meghatározott bruttó 200.000 forintot.

A Kttv. 151. § (1) bekezdése szerint a cafetéria-juttatás éves összege fedezetet biztosít az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is, így ténylegesen a közterhekkel csökkentett összegű (nettó) juttatást veheti igénybe a polgármester.

A közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm. rendelet 9. § (2) bekezdés szerint a cafetéria-juttatás éves összegét – ha jogszabály eltérően nem rendelkezik – a hivatali szervezet vezetője a Közszolgálati Szabályzatban határozza meg tárgyév február 15-ig.

A munkavállalók március 1-ig nyilatkozhatnak, hogy a juttatás összegén belül milyen juttatásokra tartanak igényt (Korm. rend. 9. § (1) bek.).

Az egyes önkormányzati intézmények dolgozói részére biztosított cafeteria juttatás összegét a 2020.évi költségvetés már biztosítja.

Telki, 2020. február 13.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2020.(II. .) Önkormányzati**

**Határozata**

**A Telki Község Önkormányzat és Intézményei munkavállalóinak, valamint a polgármester**

**cafetéria juttatásának megállapítása**

Telki község Önkormányzat Képviselő-testülete úgy határozott, Telki Község Önkormányzat és Intézményeinek ( Telki Polgármesteri Hivatal, Telki Zöldmanó Óvoda, Kodolányi János Közösségi ház és könyvtár, Telki Védőnői Szolgálat munkavállalói,) és a polgármester cafetéria-juttatására 2020. évben bruttó 200. 000,-Ft/fő keretösszeget biztosít, mely fedezetet nyújt az egyes juttatásokhoz kapcsolódó közterhek megfizetésére is.

A cafetéria-juttatás részletes szabályait az Intézmények Cafeteria Szabályzata tartalmazza.

**Felelős:** Polgármester

**Határidő:** azonnal